მონაცემთა შერწყმა

მონაცემთა შერწყმა სხვადასხვა ფურცლის მონაცემთა შემაჯამებელ ცხრილში გაერთიანებას გულისხმობს. ასეთი შეიძლება იყოს, მაგალითად, თვეების მიხედვით შედგენილი მონაცემებისათვის წლიური შემაჯამებელი ცხრილის შექმნა. მონაცემთა შერწყმა Data პანელის Consolidate ბრძანებით ხდება.

მონაცემთა შერწყმა აუცილებლად ჯამების დათვლას არ გულისხმობს. შესარწყმელად ჯამის ნაცვლად სხვა ფუნქციის გამოყენებაც შეიძლება. ეს არის:

Count – არაცარიელი უჯრედების რაოდენობა;

Average – საშუალო არითმეტიკული;

Max – მაქსიმალური რიცხვითი არგუმენტი;

Min – მინიმალური რიცხვითი არგუმენტი;

Product – ნამრავლი;

Count Numbers – რიცხვების რაოდენობა დიაპაზონში;

StdDev – ამორჩევითი მონაცემების სტანდარტული გადახრა;

StdDevp – მონაცემთა გენერალური ერთობლიობის სტანდარტული გადახრა;

Var – ამორჩევითი მონაცემების დისპერსია;

Varp – მონაცემთა გენერალური ერთობლიობის დისპერსია.

შერწყმისას გამოიყენება უშუალოდ უჯრედის მონაცემი. არა აქვს მნიშვნელობა, ხელით არის იგი ჩაწერილი თუ ფორმულით გამოთვლილი. თავად შერწყმული ცხრილი საერთოდ არ შეიცავს ფორმულას.

მონაცემთა შერწყმის რამდენიმე ხერხი არსებობს, მაგალითად, შერწყმა განლაგების გათვალისწინებით და შერწყმა კატეგორიის მიხედვით. აქ განიხილება მონაცემთა შერწყმა განლაგების გათვალისწინებით.

მონაცემთა შერწყმა განლაგების გათვალისწინებით

შესარწყმელი ცხრილების მომზადება

მონაცემთა განლაგების გათვალისწინებით შერწყმა გამოიყენება, როდესაც საწყისი მონაცემები ერთნაირი მისამართების მქონე დიაპაზონებში არიან განთავსებულნი სხვადასხვა ფურცელში. ამიტომ „შემოსავლის ანალიზის“ მონაცემები ახლა სამ ფურცელზე გადავანაწილოთ თვეების მიხედვით:

დავარქვათ დავთრის ფურცლებს „იანვარი“, «თებერვალი“ და „მარტი“ და შევიტანოთ ტექსტი და B2:E5 დიაპაზონის რიცხვითი მონაცემები აქ მოყვანილი ნახატების მიხედვით;

სამივე ფურცლის F2:F5 უჯრედებში შევიტანოთ შესაბამისი სტრიქონების რიცხვით მონაცემთა ჯამის დასათვლელი ფორმულები;

სამივე ფურცლის C6 უჯრედში ჩავწეროთ დოლარის კურსი;

G2:G5 უჯრედებს მივანიჭოთ ფინანსური ფორმატი. ამისათვის გადავაბათ ფურცლები, რისთვისაც მოვნიშნოთ ყველა იარლიყი. ამის შემდეგ აქტიურ ფურცელში მოვნიშნოთ G2:G5 დიაპაზონი და შევქმნათ მისთვის მომხმარებლის # ##0.00 $ სახის ფორმატი;

სამივე ფურცლის G2 უჯრედში შევიტანოთ ლარის დოლარზე გადასაყვანი ფორმულა: = F2 / $C$6 და შევსების მარკერით გავავრცელოთ G2:G5 უჯრედებზე;

შემაჯამებელი ცხრილის შექმნა

იმის გასარკვევად, თუ რომელი მაღაზია მუშაობს უკეთესად, რომელ თვეში როგორ იყიდება სხვადასხვა საქონელი ან როგორი კატეგორიის საქონლით ვაჭრობაა უფრო სარგებლიანი, ცალკე ფურცელზე შევადგინოთ შემაჯამებელი ცხრილი. მის სვეტებში განლაგდება მაღაზიების, ხოლო სტრიქონებში – თვეების დასახელებები. ბოლო სვეტი დაეთმობა ნავაჭრი თანხის შესახებ დოლარებით გამოსახულ ინფორმაციას.

ამისათვის დავთარში დავამატოთ ახალი ფურცელი და დავარქვათ მას „ჯამი“. გავააქტიუროთ „ჯამში“ A1 უჯრედი და დავიწყოთ შერწყმის პროცესი:

შევასრულოთ Data პანელის Consolidate ბრძანება. ეკრანზე გამოჩნდება დიალოგური ფანჯარა Consolidate:

Function ველში დავტოვოთ Sum ფუნქცია. სხვა შემთხვევაში აქ შეიძ-ლება ზემოთ მოყვანილი სიიდან ერთ-ერთი შესარწყმელი ფუნქციის დაყენება;

დავაყენოთ კურსორი Reference ველში, დავაწკაპუნოთ „იანვარი“ ფურ¬ცლის იარლიყზე და მოვნიშნოთ A1:G5 დიაპაზონი. Reference ველში ჩაიწერება: იანვარი!$A$1:$G$5;

დავაწკაპუნოთ Add ღილაკზე. ჩანაწერი გადაინაცვლებს All references ველში;

ის, რაც იანვრის ფურცლისათვის გავაკეთეთ, გავიმეოროთ თებერვლი¬სა და მარტის ფურცლებისათვის. All references ველში დაემატება ჩანაწერები: თებერვალი!$A$1:$G$5 და მარტი!$A$1:$G$5;

დავაწკაპუნოთ OK ღილაკზე.

იანვრის, თებერვლისა და მარტის მონაცემების საფუძველზე მიღებული შემა¬ჯამებელი ცხრილი განთავსდება „ჯამი“ ფურცლის A1:G5 დიაპაზონში: